**Høring vedrørende Læringsmål i ny spesialistutdanning for leger: Felles kompetansemoduler, del 1-3**

Norsk forening for fysikalsk medisin og rehabilitering og Spesialitetskomiteen for fysikalsk medisin og rehabilitering har den 19.09.16 i fellesskap gjennomgått høring vedrørende læringsmål i ny spesialistutdanning for leger: felles kompetansemoduler del 1-3.

Vi ønsker å berømme direktoratet for en grundig utarbeiding av læringsmål. Det er lagt opp til bred kunnskap innen ulike sentrale, allmenngyldige tema uavhengig av spesialitet der vi opplever at det er funnet en god balanse mellom modul 1, som dekker kunnskap av en mer generell karakter, og modul 2/3 som krever større evne til egen refleksjon som igjen fordrer mer erfaring som kliniker.

Vi vil likevel understreke at det er den praktiske; kliniske delen av legespesialiseringen som er den aller viktigste delen av et spesialistløp. Vi ser at det kan bli en utfordring ift å finne balanse mellom tid i klinikken og tid brukt på de ulike læringsaktivitetene som settes opp i felles kompetansemodul 1-3. Videre stiller vi spørsmål om kvaliteten på veiledning av LIS kan bli faglig god nok når det nå blir foreslått at veiledning kan gis av annen LIS i faget. Vi mener at det å veilede på en god måte krever både erfaring og modning. Vi anser veiledning av LIS å være spesialistoppgave, slik den er per i dag.

Bergen 19.09.16

Marianne Wesnes Hanne Langseth Næss

Leder NFFR Nestleder Spesialitetskomiteen fys med og rehab